CELEX: 62021TN0215
Language: lt
Date: 2021-04-15 00:00:00
Title: Byla T-215/21: 2021 m. balandžio 15 d. pareikštas ieškinys byloje SMA Mineral / Komisija

2021 7 26   
            
            
               LT
            
            
               Europos Sąjungos oficialusis leidinys
            
            
               C 297/44
            
         
      2021 m. balandžio 15 d. pareikštas ieškinys byloje SMA Mineral / Komisija
      
      (Byla T-215/21)
      (2021/C 297/55)
      Proceso kalba: švedų
      
         Šalys
      
      
         Ieškovė: SMA Mineral (Filipstadas, Švedija), atstovaujama E. Larsson
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2021 m. vasario 25 d. Komisijos sprendimą (EU) 2021/355, kiek tai susiję su jo 1 straipsnio 2 dalimi,
               
            
                  —
               
               
                  nuspręsti, kad Švedijos 12 punkte (ID SE000000000000419 NĮP sąrašuose) siūlomas įrenginys turėtų būti įtrauktas suteikiant nemokamus apyvartinius taršos leidimus pagal Europos Parlamento ir Tarybos direktyvos 2003/87/EB 11 straipsnio 3 dalį,
               
            
                  —
               
               
                  priteisti iš Komisijos ieškovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad Reglamento (ES) 2019/331 16 straipsnio 7 dalis nėra taikytina, todėl ginčijamame sprendime nurodyti motyvai neturi teisinio pagrindo.
                  
                              —
                           
                           
                              Komisijos teiginys dėl emisijų kieko dvigubo skaičiavimo yra klaidingas. Dvigubas skaičiavimas nėra atliekamas ir jis taip pat nebuvo anksčiau daromas dėl SMA Sandarne įrenginio. Komisijos sprendimas neįtraukti SMA Sandarne įrenginio tarp kitų įrenginių, kuriems suteikiami nemokami apyvartiniai taršos leidimai, atlikus kalkių produktų palyginimą, yra klaidingas ir teisiškai nepagrįstas.
                           
                        
            
                  2.
               
               
                  Antrasis ieškinio pagrindas grindžiamas tuo, kad ginčijamas sprendimas yra nesuderinamas su ES teisės aktais, konkrečiai su Reglamentu (ES) 2019/331 ir Direktyva 2003/87/EB.
                  
                              —
                           
                           
                              Komisijos teiginys dėl emisijų kieko dvigubo skaičiavimo yra klaidingas. Taigi sprendimas atsisakyti suteikti nemokamus apyvartinius taršos leidimus SMA Sandarne įrenginiui pagal Reglamento (ES) 2019/331 16 straipsnio 7 dalį, atlikus kalkių produktų palyginimus, yra klaidingas.
                           
                        
            
                  3.
               
               
                  Trečiasis ieškinio pagrindas grindžiamas tuo, kad ginčijamu sprendimu tinkamai neužtikrinamos ieškovės pagrindinės teisės ir pažeidžiamas proporcingumo principas.
                  
                              —
                           
                           
                              Komisija ginčijamame sprendime neatsižvelgė į nemokamų apyvartinių taršos leidimų ekonominę reikšmę ieškovei: jie įtakoja įdarbinimo galimybes ieškovės versle ir jos ekonominę plėtrą ilguoju laikotarpiu ir netgi turi įtakos ieškovės konkurencingumui, palyginus su kitais rinkos dalyviais, teikiančiais vienodus produktus. Komisija nepakankamai atsižvelgė į proporcingumo principą, pagal kurį reikalaujama, kad būtų priimtos pereinamojo laikotarpio nuostatos, kai tam tikram rinkos dalyviui tenka didesnės išlaidos, nei kitiems dalyviams toje pačioje rinkoje.
                           
                        
            
                  4.
               
               
                  Ketvirtuoju ieškinio pagrindu teigiama, kad ginčijamu sprendimu iškraipoma konkurencija.
                  
                              —
                           
                           
                              Iš kalkmenio žaliavų pagamintų degintų kalkių gamintojai gauna nemokamus apyvartinius taršos leidimus remiantis kalkių produktų palyginimu. Plaušienos malūno atliekamas degintų kalkių iš SMA Sandarne įrenginio pirkimas pirkėjo atžvilgiu prilygsta degintų kalkių, gautų iš žaliavinio gryno akmens, pirkimui. Nemokamas apyvartinių taršos leidimų suteikimas vienam iš dviejų kalkių produktų reiškia, kad dviejų produktų, kurie atlieka tokią pačią funkciją plaušienos malūne, konkurencija vyks nevienodomis sąlygomis.